01000922905960004 


1559 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 92 

29 Μαϊου 1 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 127 
Όροι εκμίσθωσης του δικαιώματος έρευνας και εκμετάλ¬ 
λευσης υδρογονανθράκων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παράγραφοι 28 και 29, 3 
παράγραφος 4, 5 παράγραφοι 5, 6 και 8, 9 παράγραφοι 2 
και 3,10 παράγραφοι 2, 3, 7, 11 και 13 του Ν. 2289/1995 
«Αναζήτηση, Έρευνα και Εκμετάλλευση Υδρογονανθρά¬ 
κων και άλλες διατάξεις» (ΦΕΚ Α727). 

2. Τις διατάξεις του άρθρου 29Α του Ν. 1558/1985 (άρ¬ 
θρο 27 Ν. 2081/1992) και ότι το παρόν Προεδρικό Διά¬ 
ταγμα δεν περιέχει διατάξεις που επιβαρύνουν τον Κρα¬ 
τικό Προϋπολογισμό. 

3. Την 202 της 30ής Απριλίου και της 3ης Μαϊου 1996 
γνωμοδότηση του Ε’ τμήματος του Συμβουλίου Επικρά¬ 
τειας μετά από πρόταση της Υπουργού Ανάπτυξης, απο¬ 
φασίζουμε: 

Άρθρο 1 

Το παρόν Προεδρικό Διάταγμα ρυθμίζει τους όρους κα¬ 
τάρτισης των συμβάσεων μίσθωσης του δικαιώματος 
έρευνας και εκμετάλλευσης υδρογονανθράκων που συνά- 
πτονται σύμφωνα με την παρ. 10 (α) του άρθρου 2 του Ν. 
2289/1995. 

Άρθρο 2 

Πρόγραμμα εργασιών - προϋπολογισμός - 
πρόγραμμα ανάπτυξης και παραγωγής - μίσθωμα 

1. Ετήσιο πρόγραμμα εργασιών και προϋπολογισμός 

α. Τρεις (3) μήνες πριν από την έναρξη κάθε ημερολο¬ 
γιακού έτους ή σε άλλο χρόνο καθοριζόμενο σε κοινή συμ¬ 
φωνία με τον Εκμισθωτή ο Ανάδοχος καταρτίζει και υπο¬ 
βάλλει στον Εκμισθωτή πρόγραμμα όλων των έργων και 
εργασιών (μελετών, ερευνών, προμηθειών, εξοπλισμού 
εγκαταστάσεων) σύμφωνα με τη σύμβαση, με αντίστοιχο 
προϋπολογισμό της δαπάνης του καθενός από αυτά, τις 
οποίες προτείνει να εκτελέσει το επόμενο δωδεκάμηνο 
χρονικό διάστημα (ετήσιο πρόγραμμα και προϋπολογι¬ 
σμός). 

β. Ο Εκμισθωτής μπορεί μέσα σε ένα μήνα από την υπο¬ 
βολή του προγράμματος εργασιών και του προϋπολογι¬ 
σμού να ζητήσει διευκρινίσεις για το πρόγραμμα και τον 
προϋπολογισμό και να προτείνει για συγκεκριμένα τμή¬ 


ματα αυτού τροποποιήσεις, οι οποίες αφορούν το είδος 
και τη δαπάνη των έργων και εργασιών. Διαφορετικά θεω¬ 
ρείται ότι το πρόγραμμα και ο προϋπολογισμός έγιναν από 
αυτόν αποδεκτά. Ο Ανάδοχος υποχρεώνεται να αναθεω¬ 
ρήσει το ετήσιο πρόγραμμα εργασιών και προϋπολογισμό, 
σύμφωνα με τις προτάσεις του Εκμισθωτή, μόνο εάν οι 
προτάσεις αυτές δικαιολογούνται αποδεδειγμένα από την 
πρακτική (900ά οιΙ ΓίθΙά ρταοΐίεο) και τα διεθνή πρότυπα 
στην Έρευνα και Εκμετάλλευση Υδρογονανθράκων. 

Εάν ο Ανάδοχος και ο Εκμισθωτής δεν συμφωνούν στις 
προτεινόμενες αναθεωρήσεις, ο Ανάδοχος υποχρεώνεται 
να αναθεωρήσει το ετήσιο πρόγραμμα εργασιών και προϋ¬ 
πολογισμό, μόνο εάν μέσα σε σαράντα πέντε (45) ημέρες 
παρασχεθούν από τον Εκμισθωτή επαρκείς αποδείξεις 
που να δικαιολογούν τις απόψεις του αυτές, οι οποίες βε¬ 
βαιώνονται από ανεξάρτητο Ινστιτούτο Πετρελαίου χώρας 
της Ευρωπαϊκής Ένωσης ή το Αμερικανικό Ινστιτούτο Πε¬ 
τρελαίου ή από σύμβουλο οριζόμενο από αυτά. 

γ. Ο Εκμισθωτής ελέγχει την εκτέλεση του προγράμμα¬ 
τος. 

δ. Στην περίπτωση εξαιρετικών συνθηκών, οι οποίες 
δεν είναι δυνατόν να προβλεφθούν με οποιοδήποτε 
βαθμό επιμέλειας του Αναδόχου και οι οποίες απαιτούν 
άμεση ενέργεια, ο Ανάδοχος μπορεί να προβεί σε όλες τις 
απαραίτητες ενέργειες ενημερώνοντας άμεσα τον Εκμι¬ 
σθωτή, κάθε δε σχετική δαπάνη θα φέρεται σε χρέωση 
στο λογαριασμό εσόδων - εξόδων. 

2. Πρόγραμμα ανάπτυξης και παραγωγής 

α. Ο Ανάδοχος έχει υποχρέωση μέσα σε έξι (6) μήνες 
από την έναρξη του σταδίου εκμετάλλευσης κάθε περιο¬ 
χής εκμετάλλευσης να υποβάλει στον Εκμισθωτή αναλυ¬ 
τικό πρόγραμμα ανάπτυξης και παραγωγής, το οποίο δια¬ 
σφαλίζει την τοποθέτηση και επέκταση των εγκαταστά¬ 
σεων εκμετάλλευσης σε ρυθμό σύμφωνο με την πρακτική 
(9000 οίΙ ίίθίό ρτειοίίοθ) και ανάλογο προς το μέγεθος του 
κοιτάσματος. Το πρόγραμμα αυτό περιλαμβάνει: 

(1) Όλα τα βασικά είδη εξοπλισμών και έργων τα οποία 
είναι αναγκαία για την παραγωγή Υδρογονανθράκων από 
την περιοχή εκμετάλλευσης, ιδιαίτερα δε τα φρέατα 
εκμετάλλευσης, τις εξέδρες, τους αγωγούς και τις εγκα¬ 
ταστάσεις. 

(2) Τα μέτρα που θσ ληφθούν για την προστασία τουπε- 
ριβάλλοντος. 

(3) Την οικονομική ανάλυση των εκτιμωμένων χρηματι¬ 
κών ροών και την προβλεπόμενη απόδοση του κεφαλαίου 
που θα επενδυθεί για την εκτέλεση του προγράμμστος. 

(4) Τις αντίστοιχες δαπάνες κατ’ εκτίμηση ανά φάση 
ανάπτυξης καθώς και πίνακα επενδύσεων, ο οποίος εμ- 

φανίζει το συνολικό προϋπολογίζομενο ποσό των απαι- 
τούμενων κεφαλαίων για την πραγματοποίηση του παρα¬ 
πάνω προγράμματος. 

(5) Τα αντίστοιχα χρονοδιαγράμματα κατά προσέγγιση, 
ανά φάση ανάπτυξης. 

(6) Τον προβλεπόμενο χρόνο έναρξης της παραγωγής 
ανά φάση. 

(7) Τα προβλεπόμενο απολήψιμα αποθέματα Υδρογο¬ 
νανθράκων και την προσδοκώμενη ετήσια παραγωγή. 

Ο Εκμισθωτής μπορεί μέσα σε δύο (2) μήνες από την 
υποβολή του προγράμματος ανάπτυξης και παραγωγής να 
ζητήσει διευκρινήσεις και να προτείνει για συγκεκριμένα 
τμήματα αυτού τροποποιήσεις. Διαφορετικά θεωρείται ότι 
το πρόγραμμα ανάπτυξης και παραγωγής έγινε από αυτόν 
αποδεκτό. Ο Ανάδοχος υποχρεώνεται να αναθεωρήσει το 
πρόγραμμα αυτό, σύμφωνα με τις προτάσεις του Εκμι¬ 
σθωτή, μόνο εάν οι προτάσεις αυτές δικαιολογούνται απο¬ 
δεδειγμένα κατά την πρακτική (ςοοά οι) ίίθίά ρταοΐίοθ) και 
τα διεθνή πρότυπα οτην ανάπτυξη και παραγωγή υδρογο¬ 
νανθράκων. 

Εάν ο Ανάδοχος και ο Εκμισθωτής δεν συμφωνούν στις 
προτεινόμενες αναθεωρήσεις, ο Ανάδοχος υποχρεώνεται 
να αναθεωρήσει το πρόγραμμα ανάπτυξης και παραγω¬ 
γής, μόνο εάν μέσα σε 2 μήνες παρασχεθούν από τον 
Εκμισθωτή επαρκείς αποδείξεις που να δικαιολογούν τις 
απόψεις του αυτές, οι οποίες βεβαιώνονται από ανεξάρ¬ 
τητο Ινστιτούτο Πετρελαίου χώρας της Ευρωπαϊκής Ενω¬ 
σης ή το Αμερικανικό Ινστιτούτο Πετρελαίου ή από σύμ¬ 
βουλο οριζόμενο από αυτά. 

β. Μέσα στην προθεσμία της περίπτωσης α της παρα¬ 
γράφου 2 του άρθρου 2 ο Ανάδοχος υποχρεώνεται να 
υποβάλει συμπληρωματικό πρόγραμμα εργασιών και 
προϋπολογισμό για τις εργασίες ανάπτυξης της περιοχής 
εκμετάλλευσης που δημιουργήθηκε, για το απολειπόμενο 
χρονικό διάστημα μέχρι το τέλος του ημερολογιακού 
έτους, το οποίο υπόκειται στη διαδικασία αποδοχής από 
τον εκμισθωτή, η οποία προβλέπεται στην περ. β της παρ. 
1 του άρθρου 2 για το αρχικό πρόγραμμα. 

3. Μίσθωμα 

α. Εάν το μίσθωμα οφείλεται σε χρήμα, η κυριότητα των 
εξορυσσομένων Υδρογονανθράκων περιέρχεται στον 
Ανάδοχο με την απόκτηση της νομής αυτών. Εάν το μί¬ 
σθωμα οφείλεται σε είδος, ο Εκμισθωτής και ο Ανάδοχος 
καθίστανται, από την εξόρυξη των Υδρογονανθράκων μέ¬ 
χρι την παράδοσή τους, συγκύριοι αυτών και μάλιστα ο μεν 
Εκμισθωτής κατά ποσοστό ίσο προς το λόγο του συνολικά 
προβλεπόμενου για το αντίστοιχο τρίμηνο μισθώματος 
προς τη συνολική παραγωγή αυτού, ο δε Ανάδοχος κατά 
το υπόλοιπο. 

β. Εάν το μίσθωμα το οποίο προκύπτει από την προβλε- 
πόμενη παραγωγή οφείλεται σε είδος παραδίδεται, εάν 
δεν συμφωνηθεί διαφορετικά, στα συνήθη σημεία φόρτω- 
σης των κάθε είδους και ποιότητας πωλουμένων από τον 
Ανάδοχο Υδρογονανθράκων και Παραπροϊόντων. Ο Εκμι¬ 
σθωτής παραλαμβάνει τις ποσότητες των κατά το ανω¬ 
τέρω ως μίσθωμα οφειλομένων Υδρογονανθράκων και 
Παραπροϊόντων με βάση πρόγραμμα καταρτιζόμενο από 
κοινού από τα μέρη, δύο (2) μήνες τουλάχιστον πριν την 
έναρξη κάθε τριμήνου. 

Τα μέρη μπορούν με συμφωνία να καθορίσουν διαφορε¬ 
τική διαδικασία φορτώσεων. 

Εντός δέκα (10) ημερών από το τέλος κάθε ημερολο¬ 
γιακού τριμήνου, ο Ανάδοχος υποχρεώνεται να υποβάλει 
στον Εκμισθωτή κατάσταση εμφανίζουσα την πραγματο- 
ποιηθείσα κατά το προηγούμενο τρίμηνο παραγωγή. Τυ¬ 
χόν διαφορές ως προς το οφειλόμενο μίσθωμα προκύ- 
πτουσες μετά την υποβολή της κατάστασης αυτής, διορ¬ 
θώνονται κατά την καταβολή του μη εισπραχθέντος μι¬ 


σθώματος, εάν δε αυτό δεν επαρκεί, κατά την καταβολή 
του μισθώματος του τρέχοντος ή του επομένου τριμήνου. 

γ. Εάν ο Εκμισθωτής επιθυμεί να λάβει το μίσθωμα εν 
όλω ή εν μέρει σε χρήμα, οφείλει να ειδοποιήσει γι' αυτό 
εγγράφως τον Ανάδοχο ενενήντα (90) τουλάχιστον ημέ¬ 
ρες πριν την έναρξη κάθε ημερολογιακού έτους, καθορί¬ 
ζοντας το ακριβές ποσοστό, την αξία του οποίου σε χρήμα 
επιθυμεί να λάβει κατά το συγκεκριμένο έτος. Στην περί¬ 
πτωση αυτή το οφειλόμενο μίσθωμα σε χρήμα, κάθε τρι¬ 
μήνου, καταβάλλεται στον Εκμισθωτή μέσα σε είκοσι (20) 
ημέρες από την υποβολή της προβλεπόμενης στην περ. β 
κατάστασης. Για τον καθορισμό του μισθώματος ως αξία 
των παραχθέντων Υδρογονανθράκων και Παραπροϊόντων 
λαμβάνεται η καθοριζομένη κατά το άρθρο 7. 

4. Αλλοδαπό νόμισμα - συνάλλαγμα 

α. Εάν ο Ανάδοχος είναι αλλοδαπό νομικό ή φυσικό πρό¬ 
σωπο υποχρεώνεται να διαθέσει τα αναγκαία για τις εργα¬ 
σίες πετρελαίου κεφάλαια, συμπεριλαμβανομένων και 
των δαπανών του σε δραχμές, με εισαγωγή συναλλάγμα¬ 
τος. 

β. Ο κάθε Ανάδοχος έχει το δικαίωμα να κρατεί στο εξω¬ 
τερικό το από τις εξαγωγές των περιεχομένων σε αυτόν 
κατά την σύμβαση προϊόντων αποκτώμενο αλλοδαπό νό¬ 
μισμα ή συνάλλαγμα και να μεταφέρει στο εξωτερικό τα 
έσοδά του σε δραχμές από τις εργασίες αυτού. 

Τα δικαιώματα αυτά υφίστανται για όλα εκείνα τα έσοδα 
του Αναδόχου σε αλλοδαπό, σύμφωνα με την σύμβαση, 
νόμισμα ή συνάλλαγμα ή σε δραχμές, τα οποία δεν είναι 
αναγκαία για την κάλυψη των εγχώριων λειτουργικών ανα¬ 
γκών και λοιπών σε δραχμές υποχρεώσεών του, συμπερι¬ 
λαμβανομένου του φόρου ειοοδήματος. 

γ. Εάν ο Ανάδοχος εκποιήσει στο εξωτερικό κινητά 
πράγματα υποχρεώνεται να εισαγάγει το υπερβαίνον μέ¬ 
ρος του αντιστοιχούντος στο τίμημα συναλλάγματος για τη 
μη αποσβεσθείσσ αξία του πράγματος που εκποιήθηκε. 

δ. Ο Ανάδοχος μπορεί να συνάπτει συμβάσεις έργου και 
εργασίας αναγκαίες για τις εργασίες Έρευνας και Εκμε¬ 
τάλλευσης Υγρογονανθράκων και να εκπληρώνει τις υπο¬ 
χρεώσεις από αυτές σε αλλοδαπό νόμισμα. 

ε. Ο Ανάδοχος δικαιούται να τηρεί καταθέσεις σε αλλο¬ 
δαπό νόμισμα ή συνάλλγμσ αε τράπεζες που λειτορυγούν 
στην Ελλάδα. 

στ. Οι αμοιβές των αλλοδαπών εργολάβων και υπεργο- 
λάβων που χρησιμοποιούνται από τον Ανάδοχο για τις ερ¬ 
γασίες Έρευνας και Εκμετάλλευσης Υδρογονανθράκων 
μπορούν να μεταφέρονται στο εξωτερικό μετά την αφαί¬ 
ρεση των δαπανών σε δραχμές. 

Άρθρο 3 

Συμβάσεις εκμετάλλευσης χωρίς Έρευνα 

Προκειμένου περί συμβάσεων που συνάπτονται μόνο 
για Εκμετάλλευση (χωρίς Έρευνα) περιοχών που έχουν 
ήδη ερευνηθεί και έχουν ανακαλυφθεί σε αυτές εμπορικά 
εκμεταλλεϋσιμσ κοιτάσματα υδρογονανθράκων, εφαρμό¬ 
ζονται όλες οι διατάξεις του παρόντος με εξαίρεση των 
άρθρων 4, 5 και 6.2. 

Άρθρο 4 

Παραιτήσεις κατά την διάρκεια της περιόδου 
ερευνών - επιστροφές τμημάτων 
συμβατικής περιοχής 

1. Ο Ανάδοχος δικαιούται να παραιτηθεί από το συμβα¬ 
τικό του δικαίωμα για Έρευνα σε ολόκληρη την συμβατική 
περιοχή ή και σε μέρος αυτής, αποτελούμενο από μία ή 
περισσότερες συνεχόμενες περιοχές έρευνας της παρ. 4 
του άρθρου 2 του Ν. 2289/1995 πριν από την λήξη της πε¬ 
ριόδου ερευνών, με έγγραφη δήλωσή του, η οποία παρά- 

γει τα αποτελέσματά της τριάντα (30) ημέρες μετά την 
επίδοσή της στον Εκμισθωτή. 

Το κατά το άρθρο 5 παρ. 6 του Ν. 2289/1995 χρηματικό 
ποσό που καταβάλεται στον Εκμισθωτή στην περίπτωση 
της παραιτήσεως αυτής του Αναδόχου, καθορίζεται επα¬ 
κριβώς στην σύμβαση. 

2. Από την ως άνω παραίτηση του Αναδόχου δεν γεννά- 
ται καμμία αξίωση αυτού έναντι του Εκμισθωτή λόγω δα¬ 
πανών ή ζημιών. 

3. Η διάρκεια του σταδίου ερευνών διαιρείται σε δύο ή 
τρεις φάσεις που εξειδικεύονται στην προκήρυξη ή τη 
σύμβαση. 

Στο τέλος κάθε φάσης, ο Ανάδοχος υποχρεώνεται να 
επιτρέψει τμήμα της συμβατικής περιοχής. Οι επιστρεφό- 
μενες περιοχές πρέπει να είναι απλά πολύγωνα όχι εμφα- 
νώς επιμήκη. Τα ποσοστά των επιστρεφομένων περιοχών 
για κάθε φάση θα κυμαίνονται μεταξύ 20% και 50% της 
αρχικής συμβατικής περιοχής, λεπτομέρειες για τις επι¬ 
στροφές αυτές θα καθορίζονται στη σύμβαση ή και στην 
προκήρυξη. 

Άρθρο 5 

Ανακάλυψη εμπορικώς εκμεταλλεύσιμου κοιτάσματος 

1. Εάν ο Ανάδοχος διαπιστώσει ότι το ανακαλυφθέν κοί¬ 
τασμα είναι εμπορικά εκμεταλλεύσιμο και αφού προσδιο¬ 
ρίσει το μέγεθος αυτού και τα λοιπά απαραίτητα στοιχεία 
για τον προγραμματισμό της εκμετάλλευσης, με τις απα¬ 
ραίτητες γεωτρήσεσις και λοιπές εργασίες κατά την διε¬ 
θνή πρακτική, υποχρεώνεται μέσα σε προθεσμία που ορί¬ 
ζεται στη σύμβαση, να γνωστοποιήσει με έγγραφη δήλωσή 
του στον Εκμισθωτή την εμπορική εκμεταλλευσιμότητσ 
του κοιτάσματος και τα προβλεπόμενα απολήψιμα αποθέ¬ 
ματα αυτού. Ο Ανάδοχος με την δήλωσή του τεκμηριώνει 
την εκτίμησή του για την εκμεταλλευσιμότητσ του κοιτά¬ 
σματος. Η ευθύνη γι’ αυτή την εκτίμηση είναι αποκλει¬ 
στικά δική του. 

Ένα εμπορικά εκμεταλλεύσιμο κοίτασμα μπορεί να 
αποτελείται από ένα παραγωγικό κοίτασμα ή από ομάδα 
κοιτασμάτων των οποίων η συνεκμετάλλευση τα καθιστά 
παραγωγικά. 

2.0 Ανάδοχος μαζί με τη ν κατ ά τ η ν προη γού μενη παρά¬ 
γραφο δήλωση υποβάλλει αποδείξεις για το ότι το ανακα¬ 
λυφθέν κοίτασμα είναι εμπορικά εκμεταλλεύσιμο, τα απο¬ 
τελέσματα των γεωτρήσεων και εργασιών κατά την προη¬ 
γούμενη παράγραφο, μαζί με τα στοιχεία επεξεργασίας 
και ερμηνείας και τους σχετικούς υπολογισμούς, περι¬ 
γραφή του πετρελαιοφόρου πεδίου και χάρτη υπό κλίμακα 
1:50.000, που απεικονίζει επακριβώς τα όρια της περιο¬ 
χής που επιλέγει για Εκμετάλλευση (περιοχή εκμετάλλευ¬ 
σης). 

Από την ημερομηνία υποβολής των στοιχείων αυτών αρ¬ 
χίζει το στάδιο εκμετάλλευσης. 

Ο Ανάδοχος έχει το αποκλειστικό δικαίωμα εκμετάλ¬ 
λευσης της περιοχής. 

Άρθρο 6 

Καταλογισμός εσόδων - εξόδων 

1. Γενικά έξοδα Αναδόχου στο εξωτερικό 

Τα ποσά για μισθούς διευθυντών ή υπαλλήλων στο εξω¬ 
τερικό και τα γενικά διοικητικά έξοδα των ιδίων γραφείων 
του Αναδόχου για τις παρασχεθείσες από αυτούς υπηρε¬ 
σίες ως προς τις συμβατικές εργασίες δεν μπορούν ν αυ- 
περβαίνουν ποσοστό δέκα επί τοις εκατό ( 10 %) των πραγ¬ 
ματοποιούμενων αντίστοιχων εξόδων στην Ελλάδα τα 
οποία καθορίζονται επακριβώς στη σύμβαση κατά κατη¬ 
γορίες. 

2. Καταλογισμός εσόδων και εξόδων 

Κατά την διάρκεια της ερευνητικής περιόδου και εφό¬ 
σον δεν έχει δημιουργηθεί περιοχή εκμετάλλευσης τηρεί¬ 


ται ένας μόνο λογαριασμός εσόδων και εξόδων για όλη την 
συμβατική περιοχή. Ο λογαριασμός αυτός εξακολουθεί να 
τηρείται για τυχόν συνεχιζόμενες ερευνητικές εργασίες 
και μετά την δημιουργία περιοχής εκμετάλλευσης. 

Σε περίπτωση περισσοτέρων περιοχών εκμετάλλευσης 
εντός της συμβατικής περιοχής, έσοδα και έξοδα που δεν 
μπορούν να καταλογισθούν σε ορισμένη αποκλειστικά πε¬ 
ριοχή εκμετάλλευσης κατανέμονται κατ' έτος σε όλες τις 
περιοχές εκμετάλλευσης της συμβατικής περιοχής ανά¬ 
λογα με τον αριθμό εξυπηρέτησης κάθε μιας από το συ¬ 
γκεκριμένο έξοδο, ή προκειμένου για έσοδα, ανάλογα με 
το βαθμό εξυπηρέτησης κάθε περιοχής από την εγκατά¬ 
σταση ή δραστηριότητα από την οποία προέρχεται το 
έσοδο. 

Εάν μετά τη δημιουργία περιοχής εκμετάλλευσης συνε¬ 
χίζονται εκτός αυτής οι ερευνητικές εργασίες, βάσει του 
αυτού κριτηρίου κατανέμονται έξοδα και έσοδα, που δεν 
μπορούν να καταλογισθούν αποκλειστικά στην περιοχή 
εκμετάλλευσης ή την λοιπή συμβατική περιοχή. 

Άρθρο 7 

Καθορισμός αξίας Υδρογονανθράκων 

Για τον προσδιορισμό της αξίας των Υδρογονανθράκων 
και Παραπροϊόντων,λαμβάνεται: 

Α. Του αργού πετρελαίου 

α. Γ ια πωλήσεις από τον Ανάδοχο σε ανεξάρτητους τρί¬ 
τους αργού πετρελαίου, η τιμή αυτού «επί του μεταφορι¬ 
κού μέσου» στον τόπο φόρτωσής του από τον Ανάδοχο με 
την προϋπόθεση άτι αυτή είναι αληθής και εύλογη. 

Εύλογη θεωρείται η τιμή αυτή, εάν δεν απέχει σημα¬ 
ντικά από την επίσημη τιμή πώλησης, την καθοριζόμενη 
εκάστοτε από τις σημαντικότερες εξάγουσες αργό πετρέ¬ 
λαιο χώρες για αργό πετρέλαιο περισσότερο προσέγγιζαν 
ως προς την ποιότητα το παραχθέν και πωληθέν από τον 
Ανάδοχο αργό πετρέλαιο, ύστερα από προσαρμογή της τι¬ 
μής αυτής λόγω διαφορών στο ειδικό βάρος, την περιεκτι¬ 
κότητα σε θείο, τη δαπάνη μεταφοράς και τους όρους της 
πώλησης. 

β. Για πωλήσεις απο τον Ανάδοχο σε συγγενείς επιχει¬ 
ρήσεις και παρακρατουμένων από αυτόν για ίδια διύλιση ή 
χρήση ποσοτήτων και προκειμένου για το από τον Εκμι¬ 
σθωτή ληφθέν αυτούσιο αργό πετρέλαιο ως μίσθωμα, η 
μέση για κάθε ημερολογιακό τρίμηνο σταθμική τιμή «στο 
μεταφορικό μέσο» στον τόπο φόρτωσής, η προκύπτουσα 
από τις πραγματοποιηθείσες κατά το τρίμηνο αυτό από 
την παραγωγή της συμβατικής περιοχής πωλήσεις αναλό- 
γου είδους αργού πετρελαίου από τον Ανάδοχο προς ανε¬ 
ξάρτητους τρίτους και από τον Εκμισθωτή προς κάθε 
τρίτο αγοραστή. 

Εάν σε ένα ημερολογιακό τρίμηνο δεν πραγματοποιή¬ 
θηκε κανενός είδους πώληση αργού πετρελαίου από τον 
Ανάδοχο προς ανεξάρτητους τρίτους, ούτε από τον Εκμι¬ 
σθωτή σε τρίτους αγοραστές πλήν κρατών και νομικών 
προσώπων, ελεγχόμενων άμεσα ή έμμεσα από το Ελλη¬ 
νικό ή άλλο κράτος, η επίσημη τιμή πώλησης, η καθοριζο- 
μένη εκάστοτε από τις σημαντικότερες εξάγουσες αργό 
πετρέλαιο χώρες για αργό πετρέλαιο περισσότερο προ- 
σεγγίζον ως προς την ποιότητα το παραχθέν και πωληθέν 
από τον Ανάδοχο αργό πετρέλαιο, ύστερα από προσαρ¬ 
μογή της τιμής αυτής λόγω διαφορών στο ειδικό βάρος, 
την περιεκτικότητα σε θείο, την δαπάνη μεταφοράς και 
τους όρους της πώλησης. 

Β. Των φυσικών αερίων, της φυσικής βενζίνης και των 1 
λοιπών Υδρογονανθράκων και Παραπροϊόντων. 

α. Γ ια τους πωληθέντες από τον Ανάδοχο προς οιονδή- 
ποτε τρίτον Υδρογονάνθρακες και Παραπροϊόντα, η τιμή 
πώλησης αυτών, υπό την προϋπόθεση ότι είναι αληθής και 
εύλογη, λαμβανομένων υπόψη των εκάστοτε διαμορφού- 

μενών τιμών στην διεθνή αγορά και των ιδιαίτερων χαρα¬ 
κτηριστικών του προϊόντος. 

β. Για τους ληφθέντες από τον Εκμισθωτή αυτούσιους 
Υδρογονάνθρακες και Παραπροϊόντα, η τιμή αυτών θα κα¬ 
θορίζεται από κοινού από τον Ανάδοχο και τον Εκμισθωτή 
λαμβανομένων υπόψη των παραπάνω με στοιχείο (Βα) τι¬ 
μών. 

Αρθρο 8 

Λήξη του σταδίου εκμετάλλευσης - 
Επιτροπή Απομάκρυνσης 
και Διάθεσης Εγκαταστάσεων (Ε.Α.Δ.Ε.) 

1. Ο Ανάδοχος με τη λήξη του σταδίου εκμετάλλευσης, 
υποχρεώνεται να απομακρύνει όλες τις εγκαταστάσεις και 
να αποκαταστήσει το περιβάλλον σύμφωνα με τις εγκε- 
κριμμένες μελέτες περιβαλλοντικών επιπτώσεων από τις 
αρμόδιες υπηρεσίες του Υπουργείου Περιβάλλοντος, Χω¬ 
ροταξίας και Δημοσίων Έργων. Εκτός από τον έλεγχο που 
διενεργείται από τα αρμόδια όργανα του Υπουργείου Πε¬ 
ριβάλλοντος, Χωροταξίας και Δημοσίων Έργων, σύμφωνα 
με τις κείμενες διατάξεις, με απόφαση του Υπουργού 
Ανάπτυξης συγκροτείται «Επιτροπή Απομάκρυνσης και 
Διάθεσης των Εγκαταστάσεων» (Ε.Α.Δ.Ε.) έργο της 
οποίας είναι: 

α. ο έλεγχος του υποβαλλομένου σ' αυτήν από τον Ανά¬ 
δοχο προγράμματος απομάκρυνσης και διάθεσης των 
εγκαταστάσεων και η τροποποίησή του, 
β. ο συντονισμός των σχετικών εργασιών, 
γ. η παρακολούθηση της εκτέλεσης των υποχρεώσεών 
του Αναδόχου σχετικά με την αποκατάσταση του περιβάλ¬ 
λοντος και την απομάκρυνση και τη διάθεση των εγκατα¬ 
στάσεων μετά της Εκμετάλλευσης, 
δ. καθώς και η λήψη οποιουδήποτε μέτρου κρίνει σκό¬ 
πιμο σχετικά με την εκτέλεση των παραπάνω υποχρεώ¬ 
σεων του Αναδόχου. 

Η Ε.Α.Δ.Ε. συγκροτείται εντός (3) τριών μηνών από την 
έναρξη του σταδίου εκμετάλλευσης. Ένα μέλος της υπο¬ 
δεικνύεται από τον Ανάδοχο, ένα μέλος από τον Εκμι¬ 
σθωτή και το τρίτο μέλος, το οποίο είναι και Πρόεδρος της 
Ε.Α.Δ.Ε, υποδεικνύεται από κοινού από τον Ανάδοχο και 
τον Εκμισθωτή. Σε περίπτωση που ο Ανάδοχος και ο Εκμι¬ 
σθωτής δεν συμφωνούν για το πρόσωπο του Προέδρου 
της Επιτροπής, εντός δύο μηνών από την έναρξη της 
Εκμετάλλευσης, ο Υπουργός Ανάπτυξης ζητά να υποδει¬ 
χθεί ο Πρόεδρος της Επιτροπής από ανεξάρτητο Ινστι¬ 
τούτο Πετρελαίου Χώρας της Ευρωπαϊκής Ένωσης ή από 
το Αμερικανικό Ινστιτούτο Πετρελαίου. 

Σε περίπτωση θανάτου, παύσεως, παραιτήσεως, ανα- 
κλήσεως ή καθ’ οιονδήποτε τρόπο αποχωρήσεως οποιοσ¬ 
δήποτε μέλους της Ε.Α.Δ.Ε., ορίζεται αντικαταστάτης 
του, σύμφωνα με την ανωτέρω διαδικασία. 

Η Ε.Α.Δ.Ε. για την υποβοήθηση του έργου της έχει τη 
δυνατότητα να ζητά τη βοήθεια εξειδικευμένων επιστημό¬ 
νων στα θέματα που καλείται να αντιμετωπίσει. 

Οι αποφάσεις της Ε.Α.Δ.Ε. λαμβάνονται κατά πλειοψη- 
φία και υποβάλλονται προς έγκριση στον Υπουργό Ανά¬ 
πτυξης. Ο Υπουργός εντός ενός μηνός από την υποβολή 
των αποφάσεων της Ε.Α.Δ.Ε. μπορεί να ζητήσει εγγρά- 
φως διευκρινίσεις ή να προτείνει τροποποιήσεις, διαφο¬ 
ρετικό θεωρείται ότι ενέκρινε τις αποφάσεις που του υπο¬ 
βλήθηκαν. 

Οι εγκεκριμένες αποφάσεις της Ε.Α.Δ.Ε. είναι υποχρε¬ 
ωτικές για τον Ανάδοχο και τον Εκμισθωτή. 

2. Γ ια την αντιμετώπιση των δαπανών που απαιτούνται 
για τη σφράγιση των παραγωγικών φρεάτων και των γνω¬ 
στών υδροφόρων στρωμάτων, την απομάκρυνση των 
εγκαταστάσεων και την αποκατάσταση του περιβάλλο¬ 
ντος, ο Ανάδοχος υποχρεώνεται να τηρεί ειδικό λογαρια¬ 


σμό σε Τράπεζες ή Τράπεζες που λειτουργούν νόμιμα 
στην Ελλάδα, στον οποίο καταθέτει κατ' έτος ποσό του 
οποίου το ύψος προσδριορίζεται αρχικά στη σύμβαση και 
μπορεί να αναπροσαρμόζεται με απόφαση της Ε.Α.Δ.Ε. 

Το συνολικό ύψος των ετησίων καταβολών ισούται με το 
προβλεπόμενο κόστος των ανωτέρω εργασιών, όπως πε- 
ριγράφονται στο πρόγραμμα ανάπτυξης και παραγωγής. 

Το συσσωρευόμενο ποσό του λογαριασμού πλέον τό¬ 
κων, αποτελεί ειδικό αποθεματικό του Αναδόχου για την 
εκπλήρωση των ανωτέρω υποχρεώσεών του και οι ετήσιες 
καταβολές φέρονται σεχρέωση του λογαριασμού εσόδων 
- εξόδων της περιοχής εκμετάλλευσης. 

Η Ε.Α.Δ.Ε. είναι αρμόδια για την παρακολούθηση και 
τον έλεγχο των κινήσεων του λογαριασμού η δε ανάληψη 
ποσών από τον Ανάδοχο επιτρέπεται μόνο για εκπλήρωση 
των ανωτέρω υποχρεώσεών του και μετά από προηγού¬ 
μενη εγκριτική απόφαση της Ε.Α.Δ.Ε. 

Η εκπλήρωση των υποχρεώσεων του Αναδόχου σύμ¬ 
φωνα με τα ανωτέρω διαπιστώνεται με απόφαση της 
Ε Α.Δ.Ε, Εάν με την ως άνω διαπιοτωτική απόφαση προ¬ 
κύπτει ότι μετά την εκπλήρωση των υποχρεώσεων του 
Αναδόχου απομένει χρηματικό ποσό στον λογαριασμό του 
ειδικού αποθεματικού, εγκρϊνεται με την ίδια απόφαση η 
συνολική ανάληψή του από τον Ανάδοχο και το ποσό φέ¬ 
ρεται σε πίστωση του λογαριασμού εσόδων - εξόδων για 
το έτος της ανάληψης. 

Εάν η Επιτροπή διαπιστώσει ότι το χρηματικό ποσό του 
λογαριασμού δεν επαρκεί για την εκπλήρωση των υποχρε¬ 
ώσεων του Αναδόχου, καλεί με απόφασή της τον Ανάδοχο 
να καταβάλει την διαφορά μέχρι του ποσού που απαιτείται 
για την εκλήρωση των υποχρεώσεών του. 

Άρθρο 9 

Παράταση προθεσμιών 

Ύστερα από αίτηση του Αναδόχου, οι προθεσμίες εκ¬ 
πλήρωσης των υποχρεώσεων αυτού μπορούν να παρατεί- 
νονται με έγγραφη συναίνεση του Εκμισθωτή, με εξαί¬ 
ρεση τις προθεσμίες στις οποίες η παράταση ρυθμίζεται 
ειδικά από τον Νόμο 2289/95 και την σύμβαση, καθώς και 
οι προθεσμίες υποβολής προγραμμάτων και δήλωση ανα¬ 
κάλυψης εμπορικώς εκμεταλλεύσιμου κοιτάσματος. 

Αρθρο 10 

Ανώμαλη εξέλιξη συμβατικής σχέσης 

Σε περίπτωση ανώμαλης εξέλιξης της συμβατικής σχέ¬ 
σης μεταξύ Εκμισθωτή και Αναδόχου εφαρμόζονται τα κε¬ 
φάλαια πρώτο έως πέμπτο του ενοχικού δικαίου του Αστι¬ 
κού Κώδικα. 

Άρθρο 11 

Επίλυση διαφορών 

Με την σύμβαση μίσθωσης μπορεί να προβλεφθεί ότι 
σε περίπτωση διαφορών αυτές είναι δυνατόν να επιλυ¬ 
θούν με διατησία σύμφωνα με τα οριζόμενα στην παρ. 13 
του άρθρου 10 του Ν. 2289/1995. 

Άρθρο 12 
Έναρξη ισχύος 

Η ισχύς του παρόντος Προεδρικού Διατάγματος αρχίζει 
από τη δημοσίευσή του στην Εφημερίδα της Κυβερνή- 
σεως. 

Στην Υπουργό Ανάπτυξης αναθέτουμε την δημοσίευση 
και εκτέλεση του παρόντος Προεδρικού Διατάγματος. 

Αθήνα, 29 ΜαΓου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΓ ΑΝΑΠΤΥ71ΙΣ 

ΒΑΣΩ ΠΑΠΑΝΔΡΕΟΥ 

